La investigación epidemiolóxica (disciplina qu'estudia l'orixe y distribución de les enfermedaes en poblaciones humanes, col fin de preveniles) venía basando l'estudiu de les causes de diferentes procesos patolóxicos definíos como enfermedaes o síndromes. Aguaño hai un interés por estudiar les alteraciones pequeñes que, anque se puedan considerar dientro de lo normal pa un individuu, puen ser importantes a nivel poblacional si un bon númberu de persones tán espuestes. Ésti sedría'l casu de la mayor parte de contaminantes qu'atopamos nos países desarrollaos. Los sos niveles na población xeneral son lo suficientemente baxos como pa nun causar trestornos agudos, pero son los suficientemente elevaos como pa producir alteraciones pequeñes que, sumaes con otros factores de riesgu más conocíos, col tiempu puen ayudar a desarrollar dalguna patoloxía. Cualquiera que sía'l grau d'afectación d'estos compuestos na salú, el fechu d'estudialos n'époques bien tempranes de la vida abre les puertes a un campu mui importante pa la salú público: la posibilidá d'aplicar medíes de prevención pa amenorgar o desaniciar el problema.